ai4bharat/Pralekha huggingface dataset:
وزارتِ تعلیم
علم سے مالامال شخص انصاف پر مبنی معاشرہ اور ترقی پذیر سماج کا تعمیراتی مرکب ہوتا ہے: مرکزی وزیرتعلیم
جناب دھرمیندر پردھان نے انڈین پبلک اسکول کی 82ویں کانفرنس  کی پرنسپل کی کانکلیو سے خطاب کیا
نئی دہلی، 10 جنوری، 2022۔تعلیم اور ہنرمندی کے فروغ کے مرکزی وزیر جناب دھرمیندر پردھان نے آج دون اسکول کے ذریعے منعقد انڈین پبلک اسکول کی 82ویں کانفرنس  کی پرنسپل کی کنکلیو سے خطاب کیا۔
اس موقع پر بولتے ہوئے جناب پردھان نے کہا کہ قومی تعلیمی پالیسی  میں ایک جیسی اور شمولیتی تعلیم پرتوجہ مرکوز کی گئی ہے اور اس میں سماجی اور اقتصادی طور سے پس ماندہ افراد کا خاص خیال رکھا گیا ہے۔ انہوں نے مزید کہا کہ شمولیتی کلاس روم سے مختلف تجربات و نظریات کے حامل تمام افراد کو فائدہ حاصل ہوتا ہے، اور اس میں ملک کو درپیش متعدد چیلنجز کا احاطہ کیا جاتا ہے۔ وزیر موصوف نے اس کانکلیو میں شرکت کرنے والے تمام اسکولوں سے اپیل کی کہ وہ اس بارے میں اپنی رائے دیں کہ ہمارے سرکردہ اسکول کتنے شمولیتی ہیں اور یہ بھی بتائیں کہ ملک کے ہر بچے کو بہترین تعلیم سے آراستہ کرنے کے لیے مزید اور کیا کیا جا سکتا ہے۔
وزیر موصوف نے کہا کہ علم سے مالا مال شخص ایک اچھے معاشرہ، انصاف پر مبنی معاشرہ، اور ترقی پذیر سماج کا تعمیراتی مرکب ہوتا ہے۔ سیکھنے، اسے اپنی زندگی میں اتارنے اور اس علم کو آگے تک پہنچانے کی خواہش نے ہی آج انسانو ں کو یہاں تک پہنچایا ہے، جس میں آگ کی دریافت، پھرکاشت کاری سے لے کر آج کے دور میں آسمانوں کا سفر اور ستاروں کی سیر تک کی تمام چیزیں شامل ہیں۔ انہوں نے زور دے کر کہا کہ ہم میں سے ہر ایک کی یہ ذمہ داری ہے کہ اپنے بچوں کو بہترین چیزیں عطا کریں، انہیں تعلیم کا حق فراہم کریں، ان کی مکمل صلاحیتوں کو بروئے کار لائیں اور اس طرح اپنے ملک اور اس دنیا کو ایک بہتر اور سب کو ساتھ لیکر چلنے والی جگہ بنائیں۔
وزیر موصوف کو یہ جان کر خوشی ہوئی کہ 1939 میں چند رہائشی اسکولوں کے ساتھ جس آئی پی ایس سی کی شروعات ہوئی تھی اب اس میں سینک اسکولوں اور ملٹری اسکولوں سمیت کُل 81 اسکول شامل ہیں۔ ہندوستان کے 80 سےزیادہ سرکردہ اسکولوں کے ہیڈ ماسٹر، ہیڈ مسٹریس کا یہ سالانہ جلسہ آئندہ کی نسل کو متاثر کرنے کے نقطہ نظر سے کافی اہمیت کاحامل ہے۔ جناب دھرمیندر پردھان نے اعتمادکااظہار کیا کہ یہ کانکلیو نتیجہ خیز رہی جس میں ہر شخص نے کچھ نہ کچھ نیا سیکھا، کوئی نئی بات کہی، اپنے اپنے اسکولوں میں کچھ نیا کرنے کا اظہار کیا تاکہ وہ معاشرے اور ملک کے لئے متجسس، باصلاحیت اور باخبر لیڈران پیدا کرسکیں۔
آئی پی ایس سی  کی شروعات 1939 میں ہوئی تھی اور تبھی سے اس میں شامل تمام پبلک اسکول ہندوستان میں ایک ایسی روایات قائم کرنے میں مصروف ہیں جہاں طلباء کی کردار سازی سے لیکر شخصیت سازی تک ہمہ گیر تعلیم فراہم کی جاتی ہے۔
اس موقع پر آئی پی ایس سی کی چیئرپرسن محترمہ نشی مشرا اور دون اسکول کے ہیڈ ماسٹر ڈاکٹر جگ پریت سنگھ بھی موجود تھے۔
۔۔۔۔۔۔۔۔۔۔۔
ش ح۔ق ت ۔ع ن۔
U-274
(Visitor Counter : 125
کیمیکلز اور فرٹیلائزر کی وزارت
موہالی کے این آئی پی ای آر  کی قوت مدافعت بڑھانے والی ہربل چائے
نئی دلّی ،23 جون / ادویاتی تعلیم اور تحقیق کے قومی ادارے  نے کووڈ وباء سے نمٹنے کے لئے سینیٹائزر اور ماسک جیسی کئی تحفظاتی اختراعی اشیاء تیار کی ہیں ۔ اس کے ساتھ ہی اس نے انفیکشن کو روکنے کے لئے جسمانی قوت کو بڑھانے کی قوت مدافعت بڑھانے والی ایک نباتاتی  چائے پیش کی ہے ۔
چونکہ کووڈ – 19 کے علاج کے لئے ابھی تک کوئی نئی اور موثر دواء یا ویکسین دستیاب نہیں ہے ، اِس لئے لوگوں کے لئے اپنی قوتِ مدافعت کو مضبوط رکھنا بہت اہم ہے تاکہ وہ کسی بھی قسم کے انفیکشن سے آسانی سے لڑ سکیں اور خود کو محفوظ رکھ سکیں ۔ اس کو ذہن میں رکھتے ہوئے موہالی میں ایس اے ایس نگر میں موجود این آئی پی ای آر  کے قدرتی اشیاء کے محکمے نے قوتِ مدافعت بڑھانے والی ایک ہربل چائے تیار کی ہے ۔ اس ہربل چائے کا مقصد جسم میں قوت مدافعت کو مضبوط کرنا ہے ، جسے کووڈ – 19 کے وائرل انفیکشن کے خلاف روک تھام کے لئے استعمال کیا جا سکتا ہے ۔
ایک مضبوط مدافعتی نظام لوگوں کو انفیکشن سے بچاتا ہے اور اس میں مائکرو آرگینزم ، جیسے بیکٹیریا ، وائرس یا اور قسم کے مضر خطرات کو روکنے کی قوت ہوتی ہے ۔ مدافعتی قوت اینٹی وائرل / اینٹی مائیکروبیل ادویات کا متبادل فراہم کرتی ہے ۔ جڑی بوٹیوں کے بارے میں مانا جاتا ہے کہ اِن میں مدافعت بڑھانے کی خصوصیات ہوتی ہیں ، جس کا مطلب ہے کہ وہ خصوصی اور عام مدافعتی نظام دونوں کو بہتر بنا سکتی ہیں ۔
یہ ہربل چائے مقامی طور پر دستیاب 6 جڑی بوٹیوں کا مرکب ہے ، جس میں اشو گندھا ، گیلوئی ، ملیٹھی ، تلسی اور گرین ٹی شامل ہیں ۔ انہیں مدافعت بڑھانے والی خصوصیات کو دھیان میں رکھتے ہوئے احتیاط سے ایک خاص تناسب کے ساتھ ملایا گیا ہے تاکہ یہ مدافعت کر بڑھا سکے ، اس کے بنانے میں آسانی ہو اور یہ پوری طرح قابلِ قبول ہو ۔ ان جڑی بوٹیوں کا انتخاب آیوروید میں موجود " رساین " کے تصور کی بنیاد پر کیا گیاہے ۔ رساین کا مطلب ہے ، جوانی کی تجدید ۔ یہ جڑی بوٹیاں طویل عرصے سے آیوروید کی دواؤں میں استعمال کی جاتی ہیں اور یہ اپنی مدافعتی خصوصیات کے لئے مشہور ہیں ۔ یہ جڑی بوٹیاں مدافعت کی سطح کو بڑھانے اور ہمارے جسم کو وائرل / بیکٹیریا کی بیماریوں سے لڑنے کے لئے تیار کرتی ہیں ۔ یہ فارمولہ اِس طریقے سے تیار کیا گیا ہے تاکہ اس میں قوتِ مدافعت کو زیادہ سے زیادہ بڑھایا جا سکے ۔
یہ چائے دن میں تین مرتبہ پی جا سکتی ہے ۔ یہ بچوں اور بزرگ لوگوں کے لئے بھی محفوظ ہے ۔ یہ حلق کو صاف کرتی ہے اور موسمی فلو جیسی بیماریوں سے لڑنے میں بھی مد د کرتی ہے ۔ یہ ادارے کے اندر ہی تیار کی گئی ہے کیونکہ یہ تمام جڑی بوٹیاں نائپر کے طبی پلانٹ کے گارڈن کے احاطے میں ہی پیدا کی گئی ہیں ۔
نائپر  کیمیکل اور فرٹیلائزر کی وزارت کے فارما سیوٹیکل محکمے کے تحت قومی اہمیت کے ادارے ہیں ۔ نائپر کے سات ادارے احمد آباد ، حیدر آباد ، حاجی پور ، کولکاتہ ، گواہاٹی ، موہالی اور رائے بریلی میں کام کر رہے ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 3449
(Visitor Counter : 391
بندرگاہوں، جہاز رانی اور آبی راستوں کی وزارت
بندرگاہوں کاسائنسی مطالعہ
بندرگاہوں ، جہازرانی اور آبی گزرگاہوں کے مرکزی وزیرجناب سربانند اسونووال نے لوک سبھا میں ایک تحریری جواب میں یہ جانکاری فراہم کی ہے۔
بندرگاہوں اور گودیوں کو ترقی دینے کے عمل میں ، موجوں کازورکم کرنے کی غرض سے سمندر میں بنائے ہوئے پشتے ، بندرگاہ کے بچاؤ کے لئے بنائے جانے والے پشتے ، سمندرسے بازیاب کی گئی اراضی وغیرہ جیسے اہمیت کے حامل ڈھانچوں کی تعمیر شامل ہوتی ہے اوراس کام میں جہازرانی کی غرض سے ضروری گہرائی برقراررکھنے کی غرض سے ، گودی یا سمندر کی تہہ سے دلدل وغیرہ صاف کرنے کے کام میں شامل ہوتے ہیں ۔ ان پروجیکٹوں پرعمل درآمدکی غرض سے ماحولیاتی ، جنگلات اور آب وہوا کی تبدیلی کی وزارت  اورریاستوں کے ساحلی خطوں کے بندوبست سے متعلق حکام  سے قواعد وضوابط کے مطابق ، ماحولیات /ساحلی انضباطی خطے  سے متعلق منظوری حاصل کرنے کی ضرورت ہوتی ہے۔ اس کے علاوہ پروجیکٹوں کی ترقی کے حصے کے طورپر ماحولیات کے اثرات کاجائزہ  اورماحولیات کے بندوبست سے منصوبہجیسے مطالعات کاکام انجام دیاجاتاہے ۔ پروجیکٹ کے لئے مطالعات کی بنیاد پر ، آب وہوا اورماحولیات کے تحفظ کے مقصد سے ، اثرات کی تخفیف سے متعلق ضروری اور مطلوبہ اقداما ت کئے جاتے ہیں ۔
سبھی بڑے بندرگاہ ، بندرگاہوں ، جہازرانی اورآبی گزرگاہوں کی وزارت کے انتظامی کنٹرول کے تحت آتے ہیں ۔ بندرگاہوں سے متعلق بنیادی ڈھانچہ کی تعمیر کاکام ، مختلف النوع ضروری اور متعلقہ سائنسی مطالعات انجام دئیے جانے کے بعد کیاجاتاہے ۔
بندرگاہوں کی پائیدار ترقی کو یقینی بنانے کی غرض سے ، میری ٹائم انڈیاوژن  -2030جاری کیاگیاہے ، جس میں پائیدار اوردیرپامرتب ضابطہ کاروں کو اختیارکرکے ، ماحولیات کے تحفظ کے لئے حفظ ماتقدم کے ساتھ ، بندرگاہوں کو ترقی دینے کی بات کہی گئی ہے، وزارت نے بڑی بندرگاہوں کے لئے ، سمندر کی تہہ سے دلدل وغیرہ صاف کرنے سے متعلق رہنماخطوط جاری کئے ہیں تاکہ وسائل کے زیادہ سے زیادہ استعمال کے ساتھ سمندرکی تہہ میں مٹی صاف کرنے سے متعلق پروجیکٹوں پر عمل آوری کو یقینی بنایاجاسکےاور سمندرکی تہہ سے نکالی گئی مٹی وغیرہ کو ملک میں بندرگاہوں کی پائیدار اوردیرپا ترقی کے لئے استعمال کیاجاسکے ۔
وزیراعظم کا دفتر
وزیراعظم نریندرمودی نے کھادی ولیج انڈسٹریز کمیشنز  کے دنیا کے سب سے بڑےکھادی قومی پرچم کی تعریف کی
تہوار کے سیزن کے دوران کھادی اور دستکاری مصنوعات کے لئے اپیل
وزیر اعظم جناب نریند رمودی نے مہاتما گاندھی کو خراج عقیدت کے طورپر لیہہ لداخ میں کھادی ولیج انڈسٹریز کمیشن کے دنیا کے سب سے بڑے کھادی قومی پرچم کی نمائش کرنے کی پہل کی تعریف کی ہے۔ اس پرچم کی اونچائی 225 فٹ اور چوڑائی 150 فٹ ہے ۔
وزیراعظم نے ٹویٹ کرتے ہوئے کہا کہ یہ قابل احترام شخصیت باپو کو ایک منفرد خراج عقیدت ہے۔ جن کی کھادی کے تئیں گہرے لگاؤ کے بارے میں سبھی جانتے ہیں۔اس فیسٹول سیزن کے دوران لوگ اپنی زندگیوں میں کھادی اور دستکاری کی مصنوعات کو اپنی زندگی کا حصہ بنانے پر غور کریں اور ایک آتم نربھر بھارت بنانے کے عزم کو مستحکم کریں۔
وزارت دفاع
بازآبادکاری کے ڈائرکٹوریٹ جنرل نے سابق فوجیوں کے لیے روزگار بہم رسانی کے مقصد سے نجی شعبے کے ساتھ مفاہمتی عرضداشت پر دستخط کیے
وزارت دفاع کے، سابق فوجیوں کی فلاح و بہبود کے محکمے کے تحت ڈائرکٹوریٹ جنرل ری سیٹلمنٹ نے آج 21 جون 2023 کو نئی دہلی میں میسرز ایڈیکو انڈیا پرائویٹ لمیٹڈ کے ساتھ مفاہمتی عرضداشت  پر دستخط کیے۔ ایڈیکو آؤٹ سورسنگ، مشاورتی خدمات، وغیرہ میں مہارت کے ساتھ ایک عملہ اور بھرتی سے متعلق حل فراہم کار کمپنی ہے۔ اس کا مقصد آئی ٹی، ای۔کامرس، لاجسٹکس، ٹیلی مواصلات، ایرو اسپیس اور دفاع، سہولت انتظام کاری، سلامتی، ڈجیٹل جائزہ خدمات، بجلی اور توانائی، مینوفیکچرنگ، کیمیکل اور زراعت وغیرہ جیسے مختلف شعبوں میں سابق فوجیوں کے لیے روزگار بہم رسانی کے معاملے میں کارپوریٹ کمپنیوں اور سابق فوجیوں کو ایک مشترکہ پلیٹ فارم پر لانا ہے۔
ڈائرکٹر جنرل  میجر جنرل شرد کپور نے کہا، ’’یہ شراکت داری صنعت اور کارپوریٹس میں ہمارے سابق فوجیوں کو زیادہ روزگار دلائے گی اور باہنر افرادی قوت فراہم کرنے کے ساتھ ساتھ سابق فوجیوں کو ایک باوقار دوسرا کرئیر دینے کے مقاصد کو حاصل کرنے میں مدد فراہم کرے گی۔‘‘
یہ بات قابل ذکر ہے کہ اپریل 2022 سے مارچ 2023 تک، گذشتہ ایک برس کے دوران، 24234 سابق فوجیوں کو مختلف شعبوں میں مفید روزگار حاصل ہوا۔
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین جانکاری
ریاستوں؍مرکز کے زیرانتظام علاقوں کو 80.13 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 4.52 کروڑ سے زائد ٹیکوں کی بچی ہوئی اور غیر استعمال شدہ خوراکیں دستیاب ہیں، 84لاکھ خوراکیں تیاری کے مرحلے میں ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
80,13,26,335
|
|
تیاری کے مرحلے میں
|
|
48,00,000
|
|
بچی ہوئی خوراکیں
|
|
4,52,07,660
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 80.13 کروڑ سے زیادہ  ویکسین کی خوراکیں دستیاب کرائی جا چکی ہیں ۔ مزید یہ کہ تقریباً 48 لاکھ خوراکیں تیاری کے مرحلے میں ہیں۔
مزید برآں 4.52 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
امور خارجہ کی وزارت
انسداددہشت گردی کے سلسلے میں مشترکہ ورکنگ گروپ کے قیام کے لئے بھارت – مراقش کے مابین مفاہمتی عرضداشت کو کابینہ کی منظوری
انسداددہشت گردی کے سلسلے میں مشترکہ ورکنگ گروپ کے قیام کے لئے بھارت – مراقش کے مابین مفاہمتی عرضداشت کو کابینہ کی منظوری
مرکزی کابینہ نے وزیر اعظم نریندر مودی کی قیادت میں بھارت اور مراقش کے مابین انسداد دہشت گردی کے سلسلے میں ایک مشترکہ ورکنگ گروپ  تشکیل دینے کی غرض سے ایک مفاہمتی عرضداشت کو اپنی منظوری دے دی ہے۔
بھارت اور مراقش کے ذریعہ انسداددہشت گردی کے موضوع پر جے ڈبلیو جی کی تشکیل دہشت گردانہ حملوں کی روک تھام کے سلسلے میں مدد فراہم کرےگی۔ مذکورہ مفاہمتی عرضداشت، اس طر یقے سے دہشت گردانہ سرگرمیوں کے سلسلے میں اطلاعات حاصل کرنے / باہم تبادلہ کرنے کی بنیاد ثابت ہوگی۔
۰۰۰۰۰۰۰۰۰۰۰۰۰۰۰۰۰۰۰۰۰
(Visitor Counter : 38
وزیراعظم کا دفتر
وزیراعظم نے ڈاکٹر بابا صاحب امبیڈکر کو اُن کے مہاپری نروان دیوس پر خراج عقیدت پیش کیا
نئی دہلی،06؍ دسمبر، وزیراعظم جناب نریندر مودی نے ڈاکٹر بابا صاحب امبیڈکر کو اُن کے مہا پری نروان دیوس کے موقع پر خراج عقیدت پیش کیا ہے۔
وزیراعظم نے کہا کہ سماجی انصاف کے لئے اپنی زندگی وقف کردینے والی محترم بابا صاحب کو اُن کے مہا پری نروان دیوس پر صد صد سلام۔ انہوں نے آئین کے طور پر ملک کو غیر معمولی سوغا ت دی، جو ہماری جمہوریت کا بنیادی ستون ہے۔ ممنون قوم ہمیشہ اُن کی احسان مند رہے گی۔
|
وزارت خزانہ
|
وزارت خزانہ مالی سال 21-2020 میں 45 ہزار کروڑ روپے ریاستوں کو اضافی طور پر تفویض کئے
حکومت ہند کی وزارت خزانہ نے مالی سال 21-2020 میں ریاستوں کے لئے اضافی تفویض کے طورپر 45 ہزار کروڑ روپے جاری کئے۔ آر ای 21-2020 پر یہ آٹھ اعشاریہ دو فیصد کا اضافہ ہے۔ آر ای 21-2020 کے مطابق 549959 کروڑ روپے جو کہ ٹیکسوں اور محصولات کے ساجھیداری والے پول کا 41 فیصد ہے، ریاستوں کو جاری کئے جانے کا تخمینہ ہے۔
وزارت خزانہ نے یہ رقومات 21-2020 کی چوتھی سہ ماہی میں حاصل محصول میں حصہ داری کے طور پر اور مالی وفاقیت کے عین مطابق جاری کیں۔ 45 ہزار کروڑ روپے کی اضافی رقم 14500 کروڑ روپے اور 30500 کروڑ روپے کی دو قسطوں میں جاری کئے گئے۔ 14500 کروڑ روپے تفویض کی چودھویں معمول کی قسط کے ساتھ 26 مارچ 2021 کو جاری کی گئی، جبکہ 30500 کروڑ روپے کی دوسری قسط 31 مارچ 2021 کو ریاستو ں کو جاری کی گئی۔
|
|
نمبر شمار
|
|
ریاست
|
|
2020-21آر ای
|
|
آر ای 21-2020 کے علاوہ
|
|
مالی سال 21-2020 میں کل جاری رقم
|
|
1
|
|
آندھرا پردیش
|
|
22,611
|
|
1,850
|
|
24,461
|
|
2
|
|
اروناچل پردیش
|
|
9,681
|
|
792
|
|
10,473
|
|
3
|
|
آسام
|
|
17,220
|
|
1,409
|
|
18,629
|
|
4
|
|
بہار
|
|
55,334
|
|
4,527
|
|
59,861
|
|
5
|
|
چھتیس گڑھ
|
|
18,799
|
|
1,538
|
|
20,338
|
|
6
|
|
گوا
|
|
2,123
|
|
174
|
|
2,296
|
|
7
|
|
گجرات
|
|
18,689
|
|
1,529
|
|
20,219
|
|
8
|
|
ہریانہ
|
|
5,951
|
|
487
|
|
6,438
|
|
9
|
|
ہماچل پردیش
|
|
4,394
|
|
360
|
|
4,754
|
|
10
|
|
جھارکھنڈ
|
|
18,221
|
|
1,491
|
|
19,712
|
|
11
|
|
کرناٹک
|
|
20,053
|
|
1,641
|
|
21,694
|
|
12
|
|
کیرالہ
|
|
10,686
|
|
874
|
|
11,560
|
|
13
|
|
مدھیہ پردیش
|
|
43,373
|
|
3,549
|
|
46,922
|
|
14
|
|
مہاراشٹر
|
|
33,743
|
|
2,761
|
|
36,504
|
|
15
|
|
منی پور
|
|
3,949
|
|
323
|
|
4,272
|
|
16
|
|
میگھالیہ
|
|
4,207
|
|
344
|
|
4,552
|
|
17
|
|
میزورم
|
|
2,783
|
|
228
|
|
3,011
|
|
18
|
|
ناگالینڈ
|
|
3,151
|
|
258
|
|
3,409
|
|
19
|
|
اڈیشہ
|
|
25,460
|
|
2,083
|
|
27,543
|
|
20
|
|
پنجاب
|
|
9,834
|
|
805
|
|
10,638
|
|
21
|
|
راجستھان
|
|
32,885
|
|
2,690
|
|
35,576
|
|
22
|
|
سکم
|
|
2,134
|
|
175
|
|
2,308
|
|
23
|
|
تمل ناڈو
|
|
23,039
|
|
1,885
|
|
24,924
|
|
24
|
|
تلنگانہ
|
|
11,732
|
|
960
|
|
12,692
|
|
25
|
|
تریپورہ
|
|
3,899
|
|
319
|
|
4,218
|
|
26
|
|
اترپردیش
|
|
98,618
|
|
8,069
|
|
1,06,687
|
|
27
|
|
اتراکھنڈ
|
|
6,072
|
|
497
|
|
6,569
|
|
28
|
|
مغربی بنگال
|
|
41,353
|
|
3,384
|
|
44,737
|
|
|
|
میزان
|
|
5,49,997
|
|
45,000
|
|
5,94,996
........................
ش ح،ع س، ع ر
01-04-2021
U-3288
کوئلے کی وزارت
کول انڈیا نے انڈونیشیا سے 3.58 لاکھ ٹن کوئلہ درآمد کیا
کول انڈیا لمیٹڈ  نے انڈونیشیا سے M/s GHV-BDE-DIL  کے ذریعے اس سال کے دوران ریاستی GENCOs اور آزاد تھرمل پاور پلانٹس  کی جانب سے تقریباً 3.58 لاکھ ٹن کوئلہ درآمد کیا ہے۔ درآمدی کوئلے کی سپلائی کے آرڈر سی آئی ایل نے ’فرم آرڈرز‘ اور مختلف پاور جنریٹنگ کمپنیوں کی پیشگی ادائیگی کی بنیاد پر دیے تھے۔
وزارت بجلی کے فراہم کردہ اعداد و شمار کے مطابق درآمد شدہ کوئلے کا 86 فیصد استعمال کیا جا چکا ہے۔
بجلی کی بڑھتی ہوئی طلب کو دیکھتے ہوئے اور مانسون کے آغاز سے پہلے پاور پلانٹس میں کوئلے کو ذخیرہ کرنے کے لیے، وزارت بجلی  نے 28.04.2022 کو پاور پلانٹس کو مشورہ دیا کہ وہ اپنی کوئلے کی ضرورت کا 10 فیصد پورا کرنے کے لیے بلینڈنگ کے مقصد کے لیے کوئلہ درآمد کریں۔ اس کے بعد، کوئلے کے اسٹاک کی پوزیشن کا جائزہ لینے کے بعد، 01.08.2022 کو MoP نے فیصلہ کیا کہ ریاستیں/ آزاد پاور پلانٹس اور وزارت کوئلہ گھریلو کوئلے کی سپلائی کی دستیابی کا اندازہ لگانے کے بعد ملاوٹ کے فیصد کا فیصلہ کر سکتے ہیں۔
کوئلہ، کانوں اور پارلیمانی امور کے وزیر جناب پرہلاد جوشی نے آج راجیہ سبھا میں ایک تحریری جواب میں یہ معلومات فراہم کی۔
کانکنی کی وزارت
کابینہ نے علم ارضیات اور معدنی وسائل کے شعبے میں تعاون کے لئے ہندوستان اور فن لینڈ کے مابین مفاہمت نامہ کو منظوری دی
نئی دہلی 02ستمبر :
وزیر اعظم جناب نریندر مودی کی زیرصدارت مرکزی کابینہ نے جیولوجیکل سروے آف انڈیا ، وزارت کانکنی ، حکومت ہند اور جیولوجیکل سروے آف فن لینڈ ، وزارت روزگار اور معیشت، حکومت فن لینڈ کے مابین علم ارضیات اور معدنی وسائل کے شعبے میں امداد باہمی کے لئے مفاہمت نامہ کو منظوری دے دی ہے۔
یہ مفاہمت نامہ علم ارضیات ، تربیت ، معدنی پیشین گوئی اور مناسب تجزیہ ، 3 / 4 ڈی ماڈلنگ ، زلزلہ اور دیگر جیو فزیکل سروے کے شعبے میں دونوں تنظیموں کے مابین سائنسی روابط کو مضبوط بنانے کی سہولت فراہم کرتا ہے۔
اس مفاہمت نامہ کا مقصد باہمی معاشی ، معاشرتی اور ماحولیاتی فائدہ کے لئے شریک افراد کے مابین علم ارضیات اور معدنی وسائل کے شعبوں میں تعاون کو فروغ دینے کے لئے ایک فریم ورک اور ایک پلیٹ فارم مہیا کرنا ہے اور علم ارضیات اور معدنی وسائل کے شعبوں میں دریافت اور کان کنی کو فروغ دینے کے لئے جیولوجیکل اعداد و شمار کے بندوبست اور معلومات کی ترسیل کے تجربات شیئر کرنے ہیں۔
جیولوجیکل سروے آف انڈیا  حکومت ہند کی ایک اہم جیو۔ سائنسی تنظیم ہے جو قومی جیو سائنٹیفک معلومات کو مسلسل اپڈیٹ کرنے اور معدنی وسائل کا اندازہ کرنے کے معاملہ میں بین الاقوامی شہرت یافتہ تنظیم ہے۔ یہ مقاصد زمینی سروے ، ہوائی اور سمندری سروے ، معدنی امکانات اورتحقیقات ، کثیر موضوعاتی جیو سائنٹفک ، جیو ٹیکنیکل ، جیو ماحولیاتی اور قدرتی خطرات کے مطالعے ، گلیشیولوجی ، سیسموٹیکٹونک مطالعہ اور بنیادی تحقیق کے ذریعے حاصل کیے جاتے ہیں۔
فن لینڈ کے جیولوجیکل سروے محکمہ کو کثیر جہتی اعداد و شمار کے انضمام اور تجزیہ میں مہارت حاصل ہے جس میں معدنی پیشین گوئی ، خطرات کی روک تھام، ماحولیاتی اثرات کا اندازہ لگانے اور معاشرتی و اقتصادی اہمیت کے حامل دیگر شعبوں کے لئے 3 / 4 ڈی ماڈلنگ پر خصوصی زور دیا جاتا ہے۔ ساتھ ہی اسے جی آئی ایس پر مبنی ماڈلنگ کا کم سے کم علم رکھنے والے صارفین کے ذریعہ استعمال کئے جا سکنے والے فیصلہ سپورٹ سسٹم تیار کرنے میں بھی مہارت حاصل ہے۔
کابینہ
مرکزی کابینہ نے بھارت اورکرغستان کے درمیان قانونی پیمائش اور وزن سے متعلق شعبے میں ایک مفاہمت نامے پر دستخط کئے جانے کی منظوری دی ہے
نئیدہلی13جون۔مرکزی کابینہ کی میٹنگ میں ،جس کی صدارت وزیر اعظم جناب نریندر مودی نے کی ، بھارت اور کرغستان کے درمیان قانونی پیمائش اور وزن سے متعلق شعبے میں ایک مفاہمت نامے پر دستخط کئے جانے کی منظوری دی گئی ہے۔اس مفاہمت نامے پر 14-13 جون 2019 کو ایس سی او کی کانفرنس کے موقع پر منظوری دی جائے گی۔
فوائد:
1۔ قانونی پیمائش اور وزن کے بارے میں اطلاعات اور دستاویزات کا تبادلہ ۔
2۔ قانونی پیمائش اور وزن سے متعلق شعبے سے کام رکھنے والے افسران اور غیر افسران کے لئے تربیتی پروگرام کوفروغ دینا۔
3۔ قانونی پیمائش اور وزن سے متعلق شعبے میں باہمی تعاون کے لئے افسران ، ماہرین اور پیشہ ور افراد کا تبادلہ ۔
4۔ باہمی دلچسپی کےشعبے میں ، جس کی ضرورت کو سمیناروں،ورکشاپوں ، میٹنگو ں اور معلوماتی پروگراموں میں شرکت ۔
5۔ پہلے سے پیک شدہ اشیا کے لئے اور پہلے سے پیک شدہ اشیا کی نگرانی کے سلسلے میں پیمائش اور وزن کے معاملات کا قیام ۔
6۔ پہلےسے پیک شدہ اشیا سے متعلق اصولوں /ضابطوں کی صورتحال کا جائزہ ۔
7۔ مال تیار کرنے والوں اور صارفین کے درمیان معاملات کو باہمی طور پر نمٹانے کے سلسلے میں پیمائش اور وزن سے متعلق نگرانی کے عمل کو بروئے کار لانے کے تجربات میں ساجھیداری ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2411
(Visitor Counter : 121
وزیراعظم کا دفتر
وزیراعظم نے ایچ ایچ پرمکھ سوامی مہاراج جی کی جینتی پرانھیں خراج عقیدت پیش کیا
وزیراعظم جناب نریندرمودی نے ایچ ایچ پرمکھ سوامی مہاراج جی کی جینتی پرانھیں خراج عقیدت پیش کیاہے ۔
بی اے پی ایس سوامی نارائن سنستھاکی جانب سے ایک ٹوئیٹ کے جواب میں ، وزیراعظم نے ٹوئیٹ کیا :
‘‘میں ایچ ایچ پرمکھ سوامی مہاراج جی کی جینتی پرانھیں اپنا خراج عقیدت پیش کرتاہوں ۔ میں اس معاملے میں خود کوخوش نصیب سمجھتاہوں کہ مجھے متعدد مواقع پر ان کے ساتھ بات چیت کرنے کاموقع ملا اورمجھے انھوں نے بہت محبت اورشفقت سے نوازا ۔ انھیں ،معاشرے کے لئے ان کی پیش قدم کے طورپر کی گئی خدمات کے لئے دنیابھرمیں سراہاجاتاہے۔
نیتی آیوگ
نئے بھارت کے لئے نیتی کا دفتر، مرکزی وزیر ہردیپ سنگھ پوری اور جتیندر سنگھ نے کیا افتتاح
نئی دہلی،27 ؍فروری،نیتی آیوگ کی پانچویں منزل پر نئے بھارت کے لئے نیتی کے نئے دفتر کا شمال مشرقی خطے کی ترقی کے وزیر مملکت ، وزیراعظم کے دفتر ، عملے ، عوامی شکایات اور پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ اور ہاؤسنگ اور شہری امور کے وزیر مملکت  جناب ہردیپ سنگھ پوری نے افتتاح کیا۔
نیتی سرکاری کام کے کلچر میں تبدیلی لانے کے لئے کس طرح کام کررہی ہے اس کی ایک بنیادی مثال 40 ہزار مربع فٹ پر محیط پورا پانچواں فلو ہے جسے کام کاج میں شفافیت ، انتظامیہ میں زیادہ سے زیادہ بہتر کارکردگی اور کام کرنے کے ماحول کو بہتر بنانے کا پورا کام 8 ماہ کے اندر مکمل کرلیا گیا ہے، جو ایک ریکارڈ ہے۔
نیتی آیوگ کی پانچویں منزل پر نئے بھارت کے لئے نیتی کا دفتر صاف ستھرا ، کھلا اور اشتراک سے کام کرنے کا مقام ہے۔ اس میں بیٹھنے کی گنجائش کو ، جو پہلے 122 افراد کے لئے تھی ، دوگنے سے بھی زیادہ کرکے 300 تک کردی گئی ہے۔ ایک تابناک ، سبز اور جامع ماحول کا مقصد ، جس میں تقریبا 2000 مربع فٹ دیوار کو سبزے سے کور کیا گیا ہے، پیشہ وارانہ اہلیت کو اجاگر کرنا اور افراد افزودگی کو یقینی بنانا ہے۔
شور وغل سے پاک یہ دفتر قدرتی روشنی ، ماڈیولر ورک اسٹیشنوں کے ساتھ ایک ایسا ماحول پیش کرتا ہے جو بحث ومباحثہ کے لئے ساز گار ہے اور جس میں کثرت رائے پر بحث کی جاسکتی ہے اور نئے بھارت کی قوت کا مظاہرہ ہوتا ہے۔
2015 میں نیتی آیوگ کے قیام کے ساتھ ہی وزیراعظم کے بھارت کو تبدیل کرنے کے ویژن کو ذہن میں رکھتے ہوئے یہاں نئے نظام اور جدید ترین طریقہ کار کو اختیار کیا گیا ہے۔ باصلاحیت افراد کی ضروریات کو پورا کرنے کی خاطر نوجوان پیشہ ور افراد اور مشیروں کو شامل کرنے کی خاطر شفاف رہنما خطوط مرتب کئے گئے ہیں۔
تمام آف لائن اور دستی فائلوں کو آن لائن اور ای- فائلنگ نظام میں منتقلی کرنے کو یقینی بناتے ہوئے نیتی آیوگ نے کم از کم حکومت اور زیادہ سے زیادہ حکمرانی کے وزیراعظم کے ویژن کو آگے بڑھانے کا کام کیا ہے۔
نیتی میں 20 ہزار سے زیادہ فائلوں کو ای- فائلوں میں منتقل کیا گیا ہے اور تقریبا 99 فیصد کام پورا کیا جاچکا ہے۔ آج ایک ای- آفس ہونے کے باوجود ڈی اے آر پی جی نے فروری 2019 میں اس کی زبردست ستائش کی ہے۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1259
(Visitor Counter : 79
وزیراعظم کا دفتر
وزیراعظم نے عوام کو بھیا دوج پر مبارکباد پیش کی ہے
نئی دلّی ،06 نومبر، 2021/
وزیراعظم جناب نریندر مودی نےبھیا دوج کے موقع پر عوام کو مبارکباد پیش کی ہے۔
وزیراعظم نے اپنے ایک ٹوئیٹ میں کہا۔
सभी देशवासियों को भाई दूज की ढेरों शुभकामनाएं।
’’تمام اہل وطن کو بھیا دوج کی ڈھیروں نیک خواہشات۔ بھیا دوج کے پر مسرت موقع پر سبھی کو نیک خواہشات‘‘
نوجوانوں کے امور اور کھیل کود کی وزارت
نوجوانوں کے امور اور کھیلوں کی وزارت نے باکو میں آئی ایس ایس ایف شوٹنگ ورلڈ چیمپئن شپ کے لیے 34 ہندوستانی نشانے بازوں کو فنڈز فراہم کیے
34 میں سے 31 کھلاڑی ٹاپس یا کھیلو انڈیا اسکیم کے تحت ہیں
نوجوانوں کے امور اور کھیل کی وزارت  باکو، آذربائیجان میں آئندہ آئی ایس ایس ایف ورلڈ چیمپئن شپ کے لیے ہندوستانی دستے کی شرکت کے لیے فنڈ فراہم کر رہی ہے جہاں کل 34 ہندوستانی نشانے باز حصہ لیں گے، جن میں 17 مرد اور 17 خواتین شامل ہیں۔
شرکت کے لیے مالی امداد 57 رکنی شوٹنگ ٹیم کی فنڈنگ کا احاطہ کرے گی جس میں 34 شوٹرز، 15 کوچز، اور ایچ پی ڈی سمیت معاون عملے کے 8 اراکین شامل ہیں۔
ٹیم کے بورڈنگ/رہائش کے اخراجات، ہوائی جہاز کا کرایہ، ویزا کے اخراجات اور جیب خرچ  دیگر اخراجات کے علاوہ ایم وائی اے ایس سالانہ کیلنڈر برائے تربیت اور مقابلہ  اسکیم کے تحت احاطہ کیا جائے گا۔ مقابلے میں حصہ لینے والے 34 شوٹرز میں سے 24 ٹارگیٹ اولمپک پوڈیم اسکیم  ایتھلیٹس اور 7 کھیلو انڈیا ایتھلیٹس ہیں۔
مقابلہ 14 اگست 2023 کو شروع ہوگا اور یکم ستمبر 2023 کو اختتام پذیر ہوگا۔ پیرس اولمپک سال میں جانے والے ہندوستان کے لئے یہ باوقار مقابلہ اہم ہے کیونکہ اس میں 15 ایونٹس میں پیش کرنے کے لئے کل 48 اولمپک کوٹے ہیں۔ آئی ایس ایس ایف کے 2022 ایڈیشن میں شوٹنگ ورلڈ چیمپیئن شپ میں، ہندوستان نے 34 تمغے جیتے تھے جن میں 12 گولڈ، نو چاندی اور 13 کانسے کے تمغے شامل تھے اور ہندوستان چین کے بعد مجموعی تمغوں کی تعداد میں دوسرے نمبر پر رہا تھا۔
مقابلے میں حصہ لینے والے 34 ہندوستانی نشانے باز یہ ہیں -
- دیوانش سنگھ پنوار - ٹاپس ایتھلیٹ
- رامیتا - ٹاپس ایتھلیٹ
- ایشوری پرتاپ سنگھ تومر - ٹاپس ایتھلیٹ
- میہولی گھوش - ٹاپس ایتھلیٹ
- ہردے ہزاریکا - ٹاپس ایتھلیٹ
- ٹوئیلوٹم سین ٹاپس ایتھلیٹ
- اکھیل شیوران - ٹاپس ایتھلیٹ
- سفٹ کور سمرا - ٹاپس ایتھلیٹ
- نیرج کمار - ٹاپس ایتھلیٹ
- آشی چوکسی - ٹاپس ایتھلیٹ
- سربجوت سنگھ - ٹاپس ایتھلیٹ
- منینی کوشک - ٹاپس ایتھلیٹ
- شیو نروال - ٹاپس ایتھلیٹ
- دویہ ٹی ایس - ٹاپس ایتھلیٹ
- ارجن سنگھ چیمہ - ٹاپس ایتھلیٹ
- ایشا سنگھ - ٹاپس ایتھلیٹ
- انیش - ٹاپس ایتھلیٹ
- پلک - کھیلو انڈیا ایتھلیٹ
- وجے ویر سدھو - ٹاپس ایتھلیٹ
- ریتھم سانگوان - ٹاپس ایتھلیٹ
- آدرش سنگھ - ٹاپس ایتھلیٹ
- منو بھاکر - ٹاپس ایتھلیٹ
- پرتھوی راج ٹونڈائیمان
- منیشا کیر - کھیلو انڈیا ایتھلیٹ
- کینان چنائی - کھیلو انڈیا ایتھلیٹ
- پریتی رجک - کھیلو انڈیا ایتھلیٹ
- زورآور سنگھ سندھو
- راجیشوری کمار
- اننت جیت سنگھ نروکا - کھیلو انڈیا ایتھلیٹ
- گنیمت سیکھون - ٹاپس ایتھلیٹ
- انگدویر سنگھ باجوہ
- پری ناز دھالیوال - کھیلو انڈیا ایتھلیٹ
- گرجوت سنگھ کھنگورا - ٹاپس ایتھلیٹ
- درشنا راٹھور - کھیلو انڈیا ایتھلیٹ
وزارت آیوش
صفدرجنگ اسپتال میں یونانی طبی مرکز کا افتتاح کیا جائے گا
وزارت آیوش کے تحت طب یونانی میں تحقیق کی مرکزی کونسل  کل نئی دلی کے صفدرجنگ اسپتال کی نئی اوپی ڈی بلڈنگ میں ایک یونانی طبی مرکز کا آغاز کرے گی۔یونانی مرکز کا افتتاح آیوش کے وزیر مملکت  جناب شری پد یسونائک کریں گے۔ فی الحال سی سی آر یو ایم د لی میں رام منوہر لوہیا اسپتال اور دین دیال اپادھیائے اسپتال میں یونانی طبی مراکز چلا رہی ہے۔ تحقیق کے علاوہ سی سی آر یو ایم دلی میں مختلف سرکاری اسپتالوں میں مریضوں کو طب یونانی سے صحت دیکھ ریکھ کی سہولیات بھی فراہم کرارہی ہے۔